Pielikums

Ministru kabineta

 2017. gada   \_\_\_\_\_\_\_ rīkojumam Nr.  \_\_\_\_

**Tiesu medicīnas ekspertīzes un izpētes procesu optimizācija un attīstība**

**projekta apraksts (kopsavilkums)**

Projekta “Tiesu medicīnas ekspertīzes un izpētes procesu optimizācija un attīstība” virsmērķis ir nodrošināt efektīvu tiesu medicīnas ekspertīzes un izpētes procesu ar elektronisku ekspertīžu un izpētes informācijas sistēmas atbalstu, tā pārejot no papīra formāta dokumentu aprites un klātienes vizītēm uz elektronisku dokumentu saņemšanas, apstrādes un glabāšanas formu, nodrošinot datu automatizētu nodošanu procesā iesaistītajām pusēm un procesā radīto datu nodošanu atkalizmantošanai.

**Projekta mērķi:**

1. Nodrošināt tiesu medicīniskās ekspertīzes un izpētes **procesa datu un rezultātu izsekojamību** elektroniskā formā – atteikties no papīra reģistrācijas žurnāliem un uzturēt datus strukturētā formā.
2. Nodrošināt **elektronisku procesa gala rezultāta nodošanu adresātam**, izmantojot oficiālo elektronisko adresi vai starpsistēmu saskarnes, veicinot efektīvāku starpnozaru procesu.
3. Nodrošināt procesā radīto **datu kopu sagatavošanu atkalizmantošanai**.

**Darbības projekta mērķu sasniegšanai:**

1. Tiks elektroniski atbalstīts tiesu medicīniskās ekspertīzes process un ar to saistītie procesi, izstrādājot un ieviešot Tiesu medicīniskās ekspertīzes informācijas sistēmu (turpmāk - TME IS).

TME IS sastāvēs no moduļiem:

1) Ekspertīzes un izpētes katalogs (t.sk., ekspertīzes kartiņas izveide, automatizēta datu pārņemšana no ārējām sistēmām, procesa plūsmas ierosināšana, informācijas izgūšana vadības lēmumiem);

2) Ekspertīzes modulis;

3) Laboratoriju modulis;

3) Atskaišu modulis;

4) Administrēšanas modulis (lietotāju tiesību un klasifikatoru pārvaldība)

1. TME IS automatizēti izgūs:

1) Adrešu reģistra datus.

2) Vienotās veselības nozares elektroniskās informācijas sistēmas (turpmāk - VVIS) ārstniecības iestāžu klasifikatoru, ārstniecības personu klasifikatoru, SSK-10 klasifikatoru.

3) Fiziskas personu datu komplektu no Iedzīvotāju reģistra,

1. No TME IS Atskaišu moduļa datiem tiks izveidotas publicējamo datu kopas koplietošanas datu portālam.
2. Tiks izveidota saskarne Medicīniskās apliecības par nāves cēloni nodošanai VVIS.
3. Tiks izveidota saskarne TME IS datu apmaiņai ar Kriminālprocesa informācijas sistēmu.

**Projekta rezultāta rādītāji:**

|  |  |  |  |  |  |
| --- | --- | --- | --- | --- | --- |
|  | Rezultāta rādītājs | Mērvienība | Sākotnējā vērtība | Sasniedzamā vērtība 2 gadus pēc projekta beigām | Sasniedzamā vērtība 3 gadus pēc projekta beigām |
|  | Elektroniski ekspertīzes atzinumi | % | 0 | 100% | 100% |
|  | Procesa virzītāja (tiesībsargājošo iestāžu) klātienes apmeklējumu īpatsvara samazinājums\*. | % | 100% | 84% | 70% |
|  | Fiziskas personas dati, ko satur ārējie reģistri un sistēmas, tiek iegūti automātiski (bez manuāla pieprasījuma/ apstrādes)  | % | 0 | 70% | 90% |
|  | Medicīniskās ekspertīzes un izpētes procesa izsekojamība bez papīra žurnāliem un novērsta metadatu vairākkārtēja atkārtota manuāla ievadīšana medicīniskās ekspertīzes dokumentos | % | 0 | 100% | 100% |
|  | Samazinās medicīniskās ekspertīzes (mirušo personu) veikšanas laikietilpība\*\*  | % no gadījumiem | 0 | 50% | 50% |

\*procesa virzītāju klātienes apmeklējumi samazināsies dzīvo personu ekspertīzēm, kas rezultējas tikai ar ekspertīzes atzinumu un procesa virzītājam nav nepieciešams saņemt atpakaļ ekspertīzei nodoto materiālu.

\*\* uz nosūtījumu un izpētes rezultātu elektroniskas aprites rēķina starp Valsts tiesu medicīnas ekspertīzes centra (turpmāk – VTMEC) reģionālajām nodaļām un laboratorijām.

**Projekta iznākuma rādītāji:**

|  |  |  |  |  |
| --- | --- | --- | --- | --- |
|  | Iznākuma rādītājs | Mērvienība | Starpvērtība (2 gadi pēc projekta sākuma) | Sasniedzamā vērtība projekta beigās |
| 1 | Pilnveidots tiesu medicīniskās ekspertīzes process un ar to saistītie procesi | Skaits | 1 | 3 |
| 2 | Izveidota Tiesu medicīniskās ekspertīzes informācijas sistēma | Skaits | 0 | 1 |
| 3 | Izveidotas datu apmaiņas saskarnes | Skaits | 1 | 2 |
| 4 | Izveidotas publicētās datu kopas | Skaits | 0 | 4 |

Projekta finansējuma kopējais apjoms ir 300 000 *euro.*

Projektu plānots īstenot 24 mēnešu laikā.

**Saistība ar iepriekšējā plānošanas perioda projektiem, projekta lietderība un ieguldījums specifiskā atbalsta mērķa rezultāta rādītājos:**

VTMEC procesu elektronizācijai vai informācijas sistēmu izstrādei iepriekšējā plānošanas periodā nav tikušas piešķirtas nedz Eiropas Savienības struktūrfondu, nedz valsts budžeta investīcijas.

Optimizējot un elektronizējot VTMEC procesus, tiks sniegts ieguldījums specifiskā atbalsta mērķa 2.2.1. „*Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību*” sasniegšanā, projekta rezultātā nodrošinot efektīvu starpnozaru datu apmaiņu, uzsākot iekļaušanos e-lietas risinājumos un e-veselības sistēmā, kas izveidota Eiropas Savienības struktūrfondu un Kohēzijas fonda 2007.–2013.gada plānošanas perioda darbības programmas “Infrastruktūra un pakalpojumi” papildinājuma 3.2.2.1.1.apakšaktivitātes “Informācijas sistēmu un elektronisko pakalpojumu attīstība” projektu ietvaros, kā arī VTMEC veidojot unikālu datu kopas, kas nododama valsts pārvaldes datu portālam.

Projekta izmaksu un ieguvumu analīze atspoguļo VTMEC procesu optimizācijā veikto investīciju ieguldījumu finansiālo atdevi, sasniedzot VTMEC projekta rezultatīvos rādītājus.

Finanšu un sociālekonomiskās analīzes ietvaros iegūtā ieguvumu un izmaksu attiecība ir 13.17%, kas norāda, ka projekta laikā radītie ieguvumi pārsniedz izmaksas un liecina, ka projekts ir ar augstu pievienoto vērtību.

Indikatīvais sociālekonomisko un finanšu ieguvumu aprēķins vienam gadam:

|  |  |  |  |  |
| --- | --- | --- | --- | --- |
| **Nr.p.k.** | **Ieguvumi/Pieņēmumi** | **Aprēķins** | **Ieguvuma ekvivalents naudas izteiksmē, *euro* gadā** | **Komentāri** |
|  | **Ieguvums no procesa virzītāja (tiesībsargājošo iestāžu) klātienes vizīšu samazinājuma, *euro*** | **141370** | Izmaksas samazinās pakāpeniski un veidojas sekojoši ietaupījumi:* pēc TME IS ieviešanas, 2020. un 2021. gadā veidojas ietaupījums 16% apmērā. jeb *euro* 22619;
* 2022.gadā un pārējos gados veidojas 30% jeb *euro* 42411 ietaupījums.
 |
|  | Tiesu medicīnisko ekspertīžu skaits kriminālprocesa, civilprocesa un administratīvā procesa ietvaros  | 11940  |  |
|  | Klātienes apmeklējumos iesaistīto darbinieku mēneša vidējā bruto alga, *euro* | 805 |  |
|  | Klātienes apmeklējumos iesaistīto darbinieku mēneša vidējā darba devēja valsts sociālās apdrošināšanas obligātās iemaksa, *euro* | 190 |  |
|  | Patēriņš klātienes vizītēm 1 ekspertīzes ietvaros, stundas | 2 |  |
|  | Mēnešu skaits gadā | 12 |  |
|  | Stundu skaits gadā | 2018 |  |
|  | **Ieguvums no automātiskas (bez manuāla pieprasījuma/apstrādes) fizisko personu datu iegūšanas, *euro*** | **71661** | Izmaksas samazinās pakāpeniski un veidojas sekojoši ietaupījumi:* pēc TME IS ieviešanas, 2020.un 2021. gadā veidojas ietaupījums 70% apmērā, t.i. katru gadu EUR 50163;
* 2022.gadā un pārējos gados veidojas 90% jeb EUR 64495 ietaupījums
 |
|  | Tiesu medicīnisko ekspertīžu un izpēšu skaits kopā gadā | 18883 |  |
|  | Ekspertīžu un izpētes procesā iesaistīto darbinieku mēneša vidējā bruto alga, *euro* | 1033 |  |
|  | Ekspertīžu un izpētes procesā iesaistīto darbinieku mēneša vidējā darba devēja valsts sociālās apdrošināšanas obligātās iemaksa, *euro* | 244 |  |
|  | Patēriņš 1 personas datu apstrādei (manuāli), stundas | 0,5 |  |
|  | Mēnešu skaits gadā | 12 |  |
|  | Stundu skaits gadā | 2018 |  |
|  | **Ieguvums no medicīniskās ekspertīzes un izpētes procesa izsekojamības bez papīra žurnāliem un metadatu atkārtotas manuālas ievadīšanas medicīniskās ekspertīzes dokumentos, *euro*** | **71661** | Veidojas sekojoši ietaupījumi:* pēc Projekta ieviešanas, 2020. gadā un pārējos gados veidojas ietaupījums 100% apmērā jeb *euro* 71661.
 |
|  | Plānotais ekspertīžu un izpēšu skaits gadā | 18883 |  |
|  | Ekspertīžu un izpētes procesā iesaistīto darbinieku mēneša vidējā bruto alga, *euro* | 1033 |  |
|  | Ekspertīžu un izpētes procesā iesaistīto darbinieku mēneša vidējā darba devēja valsts sociālās apdrošināšanas obligātās iemaksa, *euro* | 244 |  |
|  | Patēriņš 1 ievadīšanai (manuāli žurnālos), stundas | 0,5 |  |
|  | Mēnešu skaits gadā | 12 |  |
|  | Stundu skaits gadā | 2018 |  |
|  | **Ieguvums no medicīnisko ekspertīžu veikšanas laika samazinājuma, *euro*** | **399000** | Izmaksas samazinās un veidojas sekojoši ietaupījumi:* 2020. gadā un pārējos gados veidojas ietaupījums 50% apmērā jeb *euro* 199500.
 |
|  | Reģionālajās nodaļās veicamo ekspertīžu skaits gadā | 3000 |  |
|  | Ekspertīžu un izpētes procesā iesaistīto darbinieku mēneša vidējā bruto alga, *euro* | 1033 |  |
|  | Ekspertīžu un izpētes procesā iesaistīto darbinieku mēneša vidējā darba devēja valsts sociālās apdrošināšanas obligātās iemaksa, *euro* | 244 |  |
|  | Vienas ekspertīzes atzinuma sagatavošanas ilgums, stundas | 17,52 |  |
|  | Mēnešu skaits gadā | 12 |  |
|  | Stundu skaits gadā | 2018 |  |
|  | **Ieguvumu ekvivalents naudas izteiksmē, kopā** | **683692** | Izmaksas samazinās pakāpeniski un veidojas sekojoši ietaupījumi pēc Projekta ieviešanas:, 2020.,2021. gadā *euro* 687886 apmērā jeb *euro* 343943 gadā, 2022.gadā un pārējos gados katru gadu veidosies ietaupījums *euro* 378067 apmērā |

Vides aizsardzības un

reģionālās attīstības ministrs Kaspars Gerhards

Vīza:

valsts sekretārs Rinalds Muciņš

13.09.2017. 9:03

1142

Kalvāne, 67536138

lilita.kalvane@vtmec.gov.lv

Kalniņa, 67026576

lelda.kalnina@varam.gov.lv